CELEX: 62022CN0041
Language: sl
Date: 2022-01-18 00:00:00
Title: Zadeva C-41/22: Predlog za sprejetje predhodne odločbe, ki ga je vložilo Landgericht Erfurt (Nemčija) 18. januarja 2022 – XXX/Helvetia schweizerische Lebensversicherungs-AG

16.5.2022   
            
            
               SL
            
            
               Uradni list Evropske unije
            
            
               C 198/21
            
         
      Predlog za sprejetje predhodne odločbe, ki ga je vložilo Landgericht Erfurt (Nemčija) 18. januarja 2022 – XXX/Helvetia schweizerische Lebensversicherungs-AG
      (Zadeva C-41/22)
      (2022/C 198/31)
      Jezik postopka: nemščina
      
         Predložitveno sodišče
      
      Landgericht Erfurt
      
         Stranki v postopku v glavni stvari
      
      
         Tožeča stranka: XXX
      
         Tožena stranka: Helvetia schweizerische Lebensversicherungs-AG
      
         Vprašanja za predhodno odločanje
      
      
                  1.
               
               
                  Ali pravo Unije, zlasti člen 15(1) Druge direktive o življenjskem zavarovanju (1), člen 31 Tretje direktive o življenjskem zavarovanju (2) in člen 35(1) Direktive 2002/83 (3), eventualno v povezavi s členom 38 Listine Evropske unije o temeljnih pravicah, nasprotuje nacionalni ureditvi ali sodni praksi, v skladu s katero je zavarovalcu po tem, ko upravičeno uveljavi svojo pravico do odstopa od pogodbe, naloženo trditveno in dokazno breme v zvezi z določitvijo zneska koristi, ki jih je dosegla zavarovalnica? Ali se s pravom Unije, zlasti z načelom učinkovitosti, v primeru, da je takšna porazdelitev trditvenega in dokaznega bremena dopustna, zahteva, da ima v zameno zavarovalec pravico od zavarovalnice zahtevati informacije, oziroma da ima druge olajšave, kar bi mu omogočilo uveljavljanje njegovih zahtevkov?
               
            
                  2.
               
               
                  Ali je prepovedano, da se zavarovalnica, ki zavarovalca ni oziroma ga je napačno poučila o njegovi pravici do odstopa od pogodbe, sklicuje na izgubo ali zlorabo pravice oziroma na potek časa, za nasprotovanje pravicam zavarovalca, ki zaradi tega nastanejo, kakršna je zlasti pravica do odstopa od pogodbe?
               
            
                  3.
               
               
                  Ali je prepovedano, da se zavarovalnica, ki zavarovalcu ni posredovala informacij za potrošnike, oziroma mu je posredovala nepopolne ali napačne informacije za potrošnike, sklicuje na izgubo ali zlorabo pravice ali potek časa, za nasprotovanje pravicam zavarovalca, ki zaradi tega nastanejo, kakršna je zlasti pravica do odstopa od pogodbe?
               
            
         (1)  Druga direktiva Sveta 79//267/EGS z dne 8. novembra 1990 o usklajevanju zakonov in drugih predpisov o neposrednem življenjskem zavarovanju (življenjsko zavarovanje), ki določa določbe za olajšanje učinkovitega uresničevanja svobode opravljanja storitev in o spremembah Direktive 79/267/EGS (UL 1990, L 330, str. 50)
      
         (2)  Direktiva Sveta z dne 10. novembra 1992 o usklajevanju zakonodaje in upravnih postopkov za neposredno zavarovanje (življenjsko zavarovanje) in o spremembi direktiv 79/267/EGS in 90/619/EGS (tretja direktiva o življenjskem zavarovanju) (UL 1992, L 360, str. 1).
      
         (3)  Direktiva 2002/83/ES Evropskega parlamenta in Sveta z dne 5. novembra 2002 o življenjskem zavarovanju (UL 2002, L 345, str. 1).